Darvozi rajoon
Darvozi rajoon (tadžiki keeles Ноҳияи Дарвоз/ناحیۀ درواز) on rajoon (2. järgu haldusüksus) Tadžikistanis, Mägi-Badahšani autonoomse vilajeti kõige idapoolsem rajoon. Ta piirneb lõunas piki Pandži jõge Afganistaniga ning Tadžikistani sees läänes Hatloni vilajetiga ja põhjas vabariikliku alluvusega rajoonidega. Elanike arv on 23 600 (2008. aasta 1. jaanuari hinnang). Halduskeskus on Kalai Humb. Rajoon moodustati 1931. Kuni 1991. aastani oli selle nimi Kalai Humbi rajoon. Rajoon on saanud nime ajaloolise piirkonna Darvāzi järgi.